Llívia
Llívia zo ur gumun e Cerdanya, e Pireneoù Katalonia. Eviti da vout enklozet e departamant gall ar Pyrénées-Orientales emañ e Spagn, e proviñs Girona, e Katalonia.

Anvioù 
Meur a anv he deus bet a-hed ar c'hantvedoù.
 Cere / Ilibikain / Lybica / Lybisoca / a-raok ar donedigezh ar Romaned
 Iulia Lybica en amzer ar Romaned
 Castrum Libyae er 
 Medinet el Bab ("Kêr an Nor") en amzer an Arabed
 Libia eus an IXvet d'ar 
 Llívia bremañ
Dont a ra an anv eus hini Livia, gwreg an impalaer roman Augustus.

Istor 
Ragistor
Hervez an dihelloù ez eo e Llívia edo an tolpad tud koshañ anavezet e Cerdanya, e dibenn Oadvezh an Arem.

Levezonoù iberek da gentañ, romanek da c'houde, a voe war ar boblañs. 
E dalc'h ar Romaned
Kêr-benn ar Pagus Liviensis e oa gwechall.

Kêr-benn Cerdanya e voe goude, e-pad meur a gantved, a-raok na voe kemeret he lec'h gant Puigcerdà er Grennamzer.

Douaroniezh 
 Gorread : 12,93 km².
 Uhelder : 1 224 m a-us live ar mor.
 Poblañs : 1 504 den (2021)
 Stankter ar boblañs : 116 den/km²
Er gumun emañ, ouzhpenn kêrig Llívia, kêriadennoù Gorguja ha Cereja, an tiez anvet Gorguja Petita, Mas de Travis, ha Mas Jonquer, hag iliz Sant Guillem de la Prada.

Gevellerezh 
Gevelet eo Llívia gant Boèr, e departamant al Lot-et-Garonne.

Liammoù diavaez 

  Ajuntament de Llívia
  Monumantoù Llívia
  The bordermarkers of Livia
  Livia, enclave espagnole en France
  Forteresse de Llívia 
  Istor Rousilhon 

Kêrioù Katalonia
Cerdanya
Enklozadurioù
Kumunioù proviñs Girona